recursal/SuperWikiNEXT-32B huggingface dataset:
**เจือ ราชสีห์** เป็นที่ปรึกษารองนายกรัฐมนตรี (พีระพันธุ์ สาลีรัฐวิภาค)  อดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงคมนาคม (ประจำนายถาวร เสนเนียม) สมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ เป็นประธานกรรมาธิการคมนาคม ในสภาผู้แทนราษฎรไทย ชุดที่ 24ปัจจุบันสังกัดพรรครวมไทยสร้างชาติ

ประวัติ
-------

เจือ ราชสีห์ เกิดเมื่อวันที่ 4 สิงหาคม พ.ศ. 2501 ที่ตำบลบ่อตรุ อำเภอระโนด จังหวัดสงขลา สำเร็จการศึกษานิติศาสตรบัณฑิต จากมหาวิทยาลัยรามคำแหง และรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์

เจือ ราชสีห์ สมรสกับนางสมผิว ราชสีห์

การทำงาน
--------

เจือ ราชสีห์ เป็นสมาชิกสภาผู้แทนราษฎรจังหวัดสงขลา ในการเลือกตั้ง พ.ศ. 2544 เป็นสมัยแรก และได้รับเลือกตั้งในการเลือกตั้ง พ.ศ. 2548 การเลือกตั้ง พ.ศ. 2550 และการเลือกตั้ง พ.ศ. 2554 ในสังกัดพรรคประชาธิปัตย์

เจือ ราชสีห์ ได้รับเลือกเป็นประธานคณะกรรมาธิการคมนาคม ในสภาผู้แทนราษฎร ชุดที่ 24 ในสัดส่วนของพรรคประชาธิปัตย์

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคประชาธิปัตย์ ลำดับที่ 29 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคม 

ในปี 2565 เขาจะได้เข้าร่วมกิจกรรมทางการเมืองกับพรรครวมไทยสร้างชาติ ซึ่งนำโดย พีระพันธุ์ สาลีรัฐวิภาค แต่หลังจากนั้นไม่นานเมื่อนราพัฒน์ แก้วทอง สมาชิกสภาผู้แทนราษฎรแบบบัญชีรายชื่อ พรรคประชาธิปัตย์ ได้ขอลาออกจากสมาชิกสภาผู้แทนราษฎร ทำให้เจือได้เลื่อนขึ้นมาเป็นสมาชิกสภาผู้แทนราษฎร แทนนราพัฒน์ ในสังกัดพรรคประชาธิปัตย์

ในปี 2566 เขาลงสมัครรับเลือกตั้ง ส.ส.สงขลา เขต 1 ในสังกัดพรรครวมไทยสร้างชาติ แต่ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  "พีระพันธุ์" ตั้ง 11 คณะที่ปรึกษารองนายกฯ "เสธ.หิ-แรมโบ้-สายัณห์" นั่งด้วย
2. ↑  สรุปข่าวการประชุมคณะรัฐมนตรี 13 สิงหาคม 2562
3. ↑  สรุปการประชุมคณะกรรมาธิการการคมนาคม สภาผู้แทนราษฎร ครั้งที่ 1
4. ↑  เปิดรายชื่อสมาชิกพรรครวมไทยสร้างชาติ
5. ↑  เปิด 150 รายชื่อผู้สมัครส.ส.ปาร์ตี้ลิสต์พรรคประชาธิปัตย์
6. ↑  ไม่พลิกโผ ‘พีระพันธุ์’ ผงาดหัวหน้าพรรครวมไทยสร้างชาติ ‘เอกนัฏ’ นั่งเก้าอี้เลขาฯ
7. ↑  ราชกิจจาฯ ประกาศ "เจือ-มัลลิกา" เป็น ส.ส.บัญชีรายชื่อประชาธิปัตย์แล้ว
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2012-11-19 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๒, ๒ ธันวาคม ๒๕๕๔
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2009-01-17 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๙, ๑๘ ธันวาคม ๒๕๕๑
**สุภาพร กำเนิดผล** (เกิด 17 มกราคม พ.ศ. 2525) เป็นสมาชิกสภาผู้แทนราษฎรจังหวัดสงขลา 2 สมัย สังกัดพรรคประชาธิปัตย์ อดีตรองนายกองค์การบริหารส่วนจังหวัดสงขลา

ประวัติ
-------

สุภาพร กำเนิดผล (ชื่อเล่น : น้ำหอม) เกิดเมื่อวันที่ 17 มกราคม พ.ศ. 2525 เป็นบุตรีของวีระพนธ์และชนานาถ กำเนิดผล สำเร็จการศึกษาระดับปริญญาตรี บริหารธุรกิจบัณฑิต สาขาบริหารธุรกิจ จากมหาวิทยาลัยราชภัฏสงขลา สมรสกับเดชอิศม์ ขาวทอง และมีธิดา 2 คน

งานการเมือง
-----------

สุภาพรเข้าสู่วงการการเมืองด้วยการเป็นเลขานุการของอนุมัติ อาหมัด ขณะดำรงตำแหน่งเป็นสมาชิกวุฒิสภาจังหวัดสงขลา จากนั้นเข้ารับตำแหน่งเป็นรองนายกองค์การบริหารส่วนจังหวัดสงขลาในช่วงปลาย พ.ศ. 2563

ปลาย พ.ศ. 2564 เมื่อถาวร เสนเนียม ต้องพ้นจากตำแหน่งตามคำวินิจฉัยของศาลรัฐธรรมนูญ สุภาพรได้รับคัดเลือกจากพรรคประชาธิปัตย์ให้ลงสมัครรับเลือกตั้งซ่อมแทนถาวรในการเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 และได้รับเลือกตั้งเป็นสมาชิกสภาผู้แทนราษฎรในครั้งดังกล่าว

### สมาชิกสภาผู้แทนราษฎร

สุภาพร กำเนิดผล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 จังหวัดสงขลา สังกัดพรรคประชาธิปัตย์
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  นางสาวสุภาพร กำเนิดผล
2. ↑  เปิดประวัติพลิกปูม "น้ำหอม" สุภาพร กำเนิดผล ว่าที่ ส.ส.สงขลา เขต 6
3. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๗, ๒๐ พฤศจิกายน ๒๕๖๖
แผนภาพแคแทบอลิซึมของสารอาหารในร่างกาย
**แคแทบอลิซึม(Catabolism)** เป็นกลุ่มวิถีเมแทบอลิซึมซึ่งสลายโมเลกุลเป็นหน่วยขนาดเล็กและปลดปล่อยพลังงาน ในแคแทบอลิซึม โมเลกุลขนาดใหญ่ เช่น พอลิแซ็กคาไรด์ ลิพิด กรดนิวคลีอิกและโปรตีนถูกสลายเป็นหน่วยขนาดเล็กกว่า เช่น มอโนแซ็กคาไรด์ กรดไขมัน นิวคลีโอไทด์และกรดอะมิโนตามลำดับ โมเลกุลขนาดใหญ่ เช่น พอลิแซ็กคาไรด์ โปรตีนและกรดนิวคลีอิก ซึ่งประกอบด้วยหน่วยมอโนเมอร์สายยาวนี้ เรียกว่า พอลิเมอร์

เซลล์ใช้มอโนเมอร์ที่ปลดปล่อยจากการสลายพอลิเมอร์เพื่อสร้างโมเลกุลพอลิเมอร์ใหม่ หรือย่อยมอโนเมอร์นั้นอีกจนเหลือผลิตภัณฑ์ของเสียที่มีโครงสร้างเรียบง่าย และปลดปล่อยพลังงานออกมา ของเสียในเซลล์รวมถึงกรดแลกติก กรดอะซีติก คาร์บอนไดออกไซด์ แอมโมเนียและยูเรีย การสร้างของเสียเหล่านี้โดยปกติเป็นขบวนการออกซิเดชันเกี่ยวข้องกับการปลดปล่อยพลังงานเคมีอิสระ ซึ่งบางส่วนสูญเสียไปในรูปความร้อน แต่ส่วนที่เหลือถูกใช้เพื่อขับเคลื่อนการสังเคราะห์อะดีโนซีนไตรฟอสเฟต (ATP) โมเลกุลนี้ทำหน้าที่เป็นหนทางที่เซลล์ขนส่งพลังงานที่ปลดปล่อยออกมาจากแคแทบอลิซึมไปยังปฏิกิริยาที่ต้องการพลังงานซึ่งประกอบเป็นแอแนบอลิซึม ฉะนั้น แคแทบอลิซึมจึงให้พลังงานเคมีซึ่งจำเป็นต่อการคงสภาพและการเจริญเติบโตของเซลล์ ตัวอย่างของขบวนการแคแทบอลิซึม เช่น ไกลโคไลสิส วัฏจักรเครปส์ การสลายโปรตีนกล้ามเนื้อเพื่อใช้กรดอะมิโนเป็นสารตั้งต้นในการสร้างกลูโคส และการสลายไขมันในเนื้อเยื่อไขมันเป็นกรดไขมัน

มีหลายสัญญาณซึ่งควบคุมแคแทบอลิซึม สัญญาณที่ทราบกันส่วนมากเป็นฮอร์โมนและโมเลกุลที่เกี่ยวข้องในเมแทบอลิซึมเอง นักวิทยาต่อมไร้ท่อเดิมจำแนกฮอร์โมนจำนวนมากเป็นฮอร์โมนแอแนบอลิกหรือแคแทบอลิกขึ้นอยู่กับส่วนของเมแทบอลิซึมที่มันไปกระตุ้น ฮอร์โมนแคแทบอลิกดั้งเดิมที่ทราบกันตั้งแต่ต้นคริสต์ศตวรรษที่ 20 ได้แก่ คอร์ติซอล กลูคากอนและอะดรีนาลีน ตลอดจนแคทีโคลามีนอื่น ๆ ในทศวรรษหลัง ๆ มีการค้นพบฮอร์โมนมากขึ้นที่มีผลเชิงแคแทบอลิซึมอยู่บ้าง รวมทั้งไซโคไคน์ โอรีซิน (ไฮโปเครติน) และเมลาโทนิน

ฮอร์โมนแคแทบอลิกเหล่านี้จำนวนมากแสดงผลต่อต้านแคแทบอลิซึมในเนื้อเยื่อกล้ามเนื้อ การศึกษาหนึ่งพบว่า การจัดการเอพิเนฟริน (อะดรีนาลิน) มีผลยับยั้งการสลายโปรตีน และอันที่จริง ยับยั้งแคแทบอลิซึมมากกว่ากระตุ้น อีกการศึกษาหนึ่งพบว่า แคทีโคลามีนโดยรวม (คือ นอร์อะดรีนาลินและอะดรีนาลิน) ลดอัตราแคแทบอลิซึมในกล้ามเนื้ออย่างมาก

อ้างอิง
-------

1. ↑  "Effects of epinephrine on human muscle glucose and protein metabolism". *AJP Endochrinology and Metabolism*. January 1995.
2. ↑  PMID 11500299 (PMID 11500299)  
Citation will be completed automatically in a few minutes. 
Jump the queue or expand by hand
**เกมกระชากล้าน** (อังกฤษ: Snatch Million) เป็นรายการโทรทัศน์ไทยประเภทเกมโชว์ควิซโชว์รายการแรกของอมรินทร์ทีวีที่เปิดโอกาสให้ทุกคนตอบคำถามที่มี 2 ตัวเลือก จำนวน 10 ข้อเพื่อชิงเงินรางวัล 1,000,000 บาท ออกอากาศเป็นประจำทุกวันจันทร์ - ศุกร์ เวลา 19.00 น. - 19.30 น. ต่อจากรายการต่างคนต่างคิด ทางอมรินทร์ทีวี

กติกา
-----

ผู้เข้าแข่งขันจะต้องมาเป็นคู่ จากนั้นพิธีกรจะทำการเปิดตัวเลือกทั้งสองตัวเลือกก่อน ซึ่งอาจเป็นภาพหรือสิ่งของก็ได้ แล้วจึงอ่านคำถาม หลังจากพิธีกรอ่านคำถามเสร็จ ผู้เข้าแข่งขันจะมีเวลา 2 นาทีในการวิเคราะห์และปรึกษาหารือกันเพื่อหาคำตอบที่ถูกต้อง และเมื่อครบ 2 นาที ผู้ชมในสตูดิโอ 100 คนจะโหวตหาตัวเลือกที่ตัวเองคิดว่าถูกต้องโดยการกดปุ่ม ซึ่งจะแสดงออกมาเป็นเปอร์เซนต์เพื่อช่วยเพิ่มความมั่นใจให้กับผู้เข้าแข่งขัน เสร็จแล้วผู้เข้าแข่งขันคนหนึ่งจะต้องจับโซ่ที่คิดว่าถูกต้อง โดยมีอีกคนคอยถือถังรองรับเหรียญ และเมื่อพิธีกรสั่งว่า "กระชากคำตอบ" ให้ผู้เข้าแข่งขันดึงโซ่ลง ถ้าถูกต้อง เหรียญทองจะไหลตามท่อลงสู่ถัง ผู้เข้าแข่งขันจะได้รับเงินรางวัลไปข้อละ 2,000 บาท แต่ถ้าผิด ผู้เข้าแข่งขันจะถูกกระชากออกจากรายการทันที และรับเงินรางวัลที่สะสมมาทั้งหมดกลับบ้าน แต่ถ้าผู้เข้าแข่งขันตอบถูกครบทั้ง 10 ข้อ จะถือว่า "แจ็คพอตแตก" ผู้เข้าแข่งขันจะได้รับเงินรางวัลกลับไปทันที 1,000,000 บาท และระหว่างที่เล่น โจอี้ เชิญยิ้ม จะนำของรางวัลพิเศษมาเพื่อให้ผู้เข้าแข่งขันตัดสินใจว่าจะตอบคำถามชิงรางวัลพิเศษหรือไม่ ถ้าตอบคำถามนี้จะเป็นการหยุดเส้นทางการกระชากเงินล้านลง ถ้าตอบถูกจะได้ของรางวัลพิเศษชิ้นนั้นไป แต่ถ้าตอบผิด ผู้เข้าแข่งขันจะถูกกระชากออกจากรายการเช่นกัน และได้รับเงินรางวัลเพียงครึ่งหนึ่งจากที่สะสมมาทั้งหมดกลับบ้าน

และตั้งแต่วันที่ 27 สิงหาคม พ.ศ. 2561 ได้มีการปรับรูปแบบใหม่ โดยลดเวลาปรึกษาหารือกันของผู้เข้าแข่งขันเหลือ 1 นาที และผลโหวตของผู้ชมในสตูดิโอ 100 คน จะเริ่มใช้ตั้งแต่ข้อที่ 6 เป็นต้นไป รวมทั้งในวันที่ 28 สิงหาคม ปีเดียวกัน ในกรณีที่ตอบผิด ก่อนที่ผู้เข้าแข่งขันจะถูกกระชากออกไป เหรียญสีดำจะไหลลงสู่ถัง เพื่อเป็นการแสดงว่าผู้เข้าแข่งขันตอบผิดนั่นเอง

เหตุการณ์ชนะเลิศ
----------------

หากผู้เข้าแข่งขันสามารถตอบคำถามได้ถูกทั้ง 10 ข้อติดต่อกัน จะได้รับรางวัล 1,000,000 บาท ซึ่งจนถึงปัจจุบันนี้ยังไม่มีคู่ใดที่สามารถทำได้เลย

อ้างอิง
-------

1. ↑  AMARIN TVHD (3 กรกฎาคม 2561). "เกมกระชากล้าน | กอล์ฟ เบญจพล-ป๋อง กพล | 3 ก.ค.61". *www.youtube.com*. สืบค้นเมื่อ 31 สิงหาคม 2561. `{{cite web}}`: ตรวจสอบค่าวันที่ใน: `|accessdate=` (help)
2. ↑  AMARIN TVHD (27 สิงหาคม 2561). "เกมกระชากล้าน | โม - สแน็ค | 27 ส.ค.61". *www.youtube.com*. สืบค้นเมื่อ 31 สิงหาคม 2561. `{{cite web}}`: ตรวจสอบค่าวันที่ใน: `|accessdate=` (help)
3. ↑  AMARIN TVHD (28 สิงหาคม 2561). "เกมกระชากล้าน | โม - สแน็ค - เซ้ง - ปอ - แม่บ้านมีหนวด - หญิงแย้ | 28 ส.ค.61". *www.youtube.com*. สืบค้นเมื่อ 31 สิงหาคม 2561. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* เฟซบุ๊กของรายการ
**ราโมน่า ซาโนลารี่** (เกิด 12 เมษายน พ.ศ. 2522) ชื่อเล่น **โม้นา** เป็นอดีตนักแสดง พิธีกร นางแบบนิตยสารวัยรุ่นในอดีต เธอเป็นลูกเสี้ยว สวิส-อิตาเลียน-ไทย-จีน อดีตนักแสดงสังกัดกันตนา เข้าสู่วงการจากการประกวด ดัชชี่บอยแอนด์เกิร์ล ปี 1996 จากนั้นก็มีผลงานการแสดงต่างๆตามมาอีกหลายๆเรื่อง ปัจจุบันยุติบทบาทในวงการบันเทิงแล้ว

ประวัติ
-------

**ราโมน่า ซาโนลารี่ บาร์นส์** (อังกฤษ: Ramona Zanolari Barnes) ชื่อเล่น **โม้นา** เป็นนักแสดง พิธีกร นางแบบนิตยสารวัยรุ่นในอดีต เธอเป็นลูกเสี้ยว สวิส-อิตาเลียน-ไทย-จีน มีพี่น้องทั้งหมด 3 คน โดยเธอเป็นบุตรคนที่สาม มีพี่สาวที่เป็นนักแสดงเช่นกันคือ เจสสิก้า ซาโนลารี่ และ แองเจล่า ซาโนลารี่

ราโมน่าจบการศึกษาระดับประถมศึกษา จนถึงระดับมัธยมต้นจาก โรงเรียนสมถวิล ราชดำริ จากนั้นศึกษาต่อระดับมัธยมปลายที่ โรงเรียนนานาชาติร่วมฤดี ระดับปริญญาตรี มหาวิทยาลัยอัสสัมชัญ และสำเร็จการศึกษาระดับปริญญาโทที่มหาวิทยาลัยแห่งหนึ่งใน ประเทศสหรัฐอเมริกา

ราโมน่าเข้าสู่วงการบันเทิงจากการประกวด Dutchie Boys & Girls ปี 1996 หลังจากที่เธอได้ตำแหน่งแล้ว ก็มีผลงานละครเข้ามาไม่เคยขาดทั้งเรื่อง สนสะท้าน พ.ศ. 2539, หุบเขากินคน พ.ศ. 2540, รอยอดีต พ.ศ. 2540 ซึ่งละครทั้งสามเรื่องนี้เธอได้แสดงกับ แอนดริว เกร้กสัน เป็นต้น นอกจากนี้ ราโมน่ายังเป็นพิธีกรรายการ ฮิวโก้เกมส์ ทางสถานีโทรทัศน์สีกองทัพบกช่อง 7 อีกด้วย

ปัจจุบัน ราโมน่ายุติบทบาทในวงการบันเทิงแล้ว ต่อมาในปีพ.ศ. 2553 เธอได้กลับมารับงานแสดงอีกครั้ง ในหนังสั้นที่ชื่อว่า TU&EU รับบทเป็น เจสิก้า ด้านชีวิตส่วนตัวเธอแต่งงานกับสามีชาวต่างชาติหนุ่มนักธุรกิจด้านการเงิน และใช้ชีวิตร่วมกันอยู่ที่นิวยอร์ก และมีบุตรชายด้วยกัน 2 คน คือน้อง "มาลาคาย" และน้อง "มิกโก้" และบุตรสาว "แม็คโนเลีย"

ผลงาน
-----

### ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
|
| 2539 | *สนสะท้าน*  | สนธิยา | ช่อง 5 |
| *6/16 ร้ายบริสุทธิ์* | โมน่า | ช่อง 3 |
| 2540 | *หุบเขากินคน* | ทีร่า | ช่อง 7 |
| *รอยอดีต* | ชลธาร (ใบบัว) |
| *ชุมทางเขาชุมทอง* | ตะขบ | ช่อง 5 |
| 2541 | *คืนของฉัน วันของเธอ* |  |
| *หนึ่งใจใบจักร* | หนึ่งใจ |
| 2542 | *สะพานดาว* | นางแบบ (รับเชิญ) | ช่อง 7 |
| 2543 | *สายธารหัวใจ* | หม่อมราชวงศ์ปฐวี จงสวัสดิ์ (คุณหญิงปัฐวี) |
| 2544 | *เทพบุตรสุดที่รัก* | สุดที่รัก | ช่อง 3 |
| 2545 | *ยอดรักร้อยล้าน* | นาตาชา | ช่อง 7 |
| *โก๋ตี๋กี๋หมวย* | มิสมาริซ่า |
| 2547 | *เทพบุตรในฝัน* | กรวิภา | ช่อง 3 |
|

### ภาพยนตร์

| ปี พ.ศ. | เรื่อง | รับบทเป็น |
| --- | --- | --- |
| 2539 | แบบว่าโลกนี้มีน้ำเต้าหู้กับครูระเบียบ 2 | โม |
| 2553 | TU&EU | เจสิก้า |
|

### พิธีกร

* พิธีกรรายการ ฮิวโก้เกมส์ (ทางช่อง 7)

### โฆษณา

* ลิปแคร์คิวเพลส
* นมเปรี้ยว ดัชมิลล์ พร้อมกับ เจสซี่ สเปนเซอร์

### มิวสิควีดีโอ

* เพลง "คนแรก" ของ เจมส์ เรืองศักดิ์ ลอยชูศักดิ์ (อัลบั้ม ได้เวลา...เจมส์ / พ.ศ. 2538)

### ผลงานอื่น

* ร้องเพลงประกอบละครเรื่อง "สนสะท้าน" ชื่อเพลง "ก็พอ"
* ร้องเพลงประกอบละครเรื่อง "กระโปรงบานขาสั้น" ชื่อเพลง "เธอใช่ไหม" ร่วมกับ แองจี้ ซาโนลารี่
* ถ่ายแบบนิตยสารวัยรุ่น เช่น GLRL, เธอกับฉัน, The boy, ANGEL เป็นต้น
* แสดงมิวสิควีดีโอ
* ชนะการประกวด ดัชชี่บอยแอนด์เกิร์ล ปี 1996

อ้างอิง
-------

* instagram ราโมน่า ซาโนลารี่ (โม้นา)
* สองพี่น้องตระกูลซาโนลารี่ ในวันที่เป็นคุณแม่
* อัปเดตชีวิตคุณแม่ลูกสอง "โม้นา ราโมน่า"[*ลิงก์เสีย*]
* อดีตนางเอก โม้นา ราโมน่า หลังหายหน้าวงการ 10 ปี เก็บถาวร 2016-04-26 ที่ เวย์แบ็กแมชชีน
**MA-05 บิโกร** (ญี่ปุ่น:*ビグロ*  ;อังกฤษ:Bigro) เป็นโมบิลอาเมอร์ของอาณาจักรซีอ้อนซึ่งมีบทบาทในอะนิเมะ โมบิลสูทกันดั้มและได้รับการออกแบบโดยคุนิโอะ โอคาวาระ

เนื้อเรื่อง
-----------

บิโกรเป็นโมบิลอาเมอร์ที่ดัดแปลงมาจาก MIP-X1ซึ่งเป็นโมบิลอาเมอร์ที่บริษัทMIPพัฒนาก่อนเริ่มสงคราม บิโกรมีจุดเด่นที่ติดตั้งท่อขับดันซึ่งมีกำลังสูงไว้ทำให้มีความเร็วสูงมาก บิโกรติดตั้งกงเล็บขนาดใหญ่ไว้เหมือนแขนซึ่งสามารถใช้จับโมบิลสูทของศัตรูได้ เนื่องจากมีกำลังมาก บิโกรจึงติดตั้งปืนอนุภาคที่มีอานุภาพสูงและมิสไซล์ลันเชอร์ไว้เป็นอาวุธจึงมีพลังทำลายในระยะไกลที่รุนแรง แต่เนื่องจากรูปร่างของบิโกรนั้นไม่เหมาะกับการต่อสู้ในระยะประชิดตัวจึงมักใช้ในการโจมตียานรบมากกว่า บิโกรมีค่าใช้จ่ายในการผลิตที่สูง ตลอดช่วงสงครามหนึ่งปีมีบิโกรที่สร้างเสร็จสมบูรณ์จำนวน12เครื่องเท่านั้น

ในโมบิลสูทกันดั้มฉบับฉายทางโทรทัศน์ บิโกรมีบทบาทในตอนที่31 ซึ่งทอควานใช้บิโกรไล่ตามยานไวต์เบสที่กำลังหนีจากยานซันซิบาร์ของชาร์ อัสนาเบิลและถูก RX-78-2 กันดั้มของอามุโร่ เรย์ทำลาย ในช่วงท้ายของเรื่อง บิโกรยังปรากฏในฉากหลังระหว่างการสู้รบที่ปราการอวกาศ อบาโออากู

บิกแรงก์
--------

**MA-05Ad บิกแรงก์** (ญี่ปุ่น:*ビグ・ラング*  ;อังกฤษ:Big-Rang) เป็นรุ่นพิเศษของบิโกรซึ่งมีบทบาทสำคัญในโอวีเอคอมพิวเตอร์กราฟิกส์ โมบิลสูทกันดั้มเอ็มเอสอิกลู : อโพคาลีปส์ 0079  โดยเป็นหุ่นตัวเอกในตอนจบและได้รับการออกแบบโดยฮาจิเมะ คาโทกิ

บิกแรงก์ได้รับการออกแบบมาเพื่อให้เป็นยูนิตสนับสนุนการสู้รบของโมบิลพ็อด MP-02A อ็อกโก โดยติดบิโกรไว้บนตัวถังของยานรบซึ่งดัดแปลงจนเป็นเหมือนเกราะกระโปรงขนาดใหญ่ ทำให้เป็นโมบิลอาเมอร์ที่มีขนาดใหญ่ที่สุดในช่วงสงครามหนึ่งปี บิกแรงก์สามารถเก็บอ็อกโกไว้ในตัวเพื่อทำการซ่อมบำรุงได้ ทำให้อ็อกโกสามารถสู้รบได้เป็นเวลานาน นอกจากอาวุธเดิมที่ติดบนบิโกรแล้ว บิกแรงก์ยังมีมิสไซล์ต่อต้านยานรบและพลุป้องกันบีมติดตั้งไว้ ซึ่งพลุนี้จะกระจายอนุภาคไมนอฟสกี้อย่างหนาแน่นออกมาเพื่อป้องกันบีมที่ยิงจากภายนอก บิกแรงก์ยังมีกำลังเพิ่มจากเครื่องกำเนิดพลังงานของยานรบ จึงสามารถยิงปืนใหญ่มหาอนุภาคได้รุนแรงกว่าเดิมมาก จุดอ่อนสำคัญของบิกแรงก์ก็คือความเร็วที่ต่ำมาก

บิกแรงก์ออกรบในวันสุดท้ายของสงครามหนึ่งปีที่อบาโออากูโดยมีโอลิเวอร์ มาย วิศวกรผู้สังเกตการของหน่วย603เป็นนักบิน ซึ่งโอลิเวอร์สามารถจมยานชั้นซาลามิสและแม็กเจลแลนรวมถึงหกลำในการต่อสู้ก่อนที่บิกแรงก์จะถูกทำลาย ส่วนโอลิเวอร์นั้นรอดมาได้

รูปแบบอื่นๆ
-----------

### MA-05M บิโกรไมเยอร์

ปรากฏตัวในวิดีโอเกม GUNDAM TACTICS -MOBILITY FLEET 0079 เป็นบิโกรที่ได้รับการปรับปรุงให้สามารถต่อสู้กับโมบิลสูทได้ดีขึ้น โดยติดบีมแคนน่อนไว้ที่กรงเล็บทั้งสองข้าง ซึ่งแขนกลนี้ได้รับการดัดแปลงให้สามารถพับเก็บไว้ใต้ส่วนลำตัวได้ บิโกรไมเยอร์มีส่วนลำตัวที่เพรียวกว่าบิโกรโดยเอามิสไซล์ลันเชอร์ออกไปและติดตั้งท่อขับดันเพิ่มให้มีความเร็วมากกว่าเดิม

อ้างอิง
-------

ดูเพิ่ม
-------

* รายชื่อหุ่นยนต์ใน Universal Century
**วัดบ่อแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อแก้ว อำเภอนาหมื่น จังหวัดน่าน ที่ดินที่ตั้งวัด มีเนื้อที่ 3 ไร่ 20 ตารางวา ที่ธรณีสงฆ์ จำนวน 1 แปลง มีเนื้อที่รวม 2 งาน 46 ตารางวา

วัดบ่อแก้วตั้งวัดเมื่อ พ.ศ. 2390 เดิมชื่อ **วัดศรีมาราม** ต่อมาได้เปลี่ยนชื่อตามหมู่บ้านบ่อแก้ว เป็นวัดบ่อแก้ว และได้รับพระราชทานวิสุงคามสีมา เมื่อวันที่ 7 พฤษภาคม พ.ศ. 2557 เขตวิสุงคามสีมา กว้าง 20 เมตร ยาว 40 เมตร ต่อมามีพระเถระรูปหนึ่งนำพระบรมสารีริกธาตุมาบรรจุไว้ ชาวบ้านจึงเรียกชื่อว่า *พระธาตุบ่อแก้ว*

อาคารเสนาสนะ ประกอบด้วย อุโบสถ กว้าง 12 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2505 อุโบสถหลังใหม่เป็นอาคารสีขาว มีลวดลายแกะสลักปูนปั้นประดับกระจกสีต่าง ๆ ศาลาการเปรียญ กว้าง 11 เมตร ยาว 21 เมตร เป็นอาคารคอนกรีตเสริมเหล็ก สร้างเมื่อ พ.ศ. 2534 กุฏิสงฆ์ จำนวน 2 หลัง เป็นอาคารคอนกรีตเสริมเหล็ก ศาลาบำเพ็ญกุศล กว้าง 8 เมตร ยาว 22 เมตร เป็นอาคารคอนกรีตเสริมเหล็ก สร้างเมื่อ พ.ศ. 2540 หอระฆัง 1 หลัง โรงครัว 1 หลัง เรือนรับรอง 1 หลัง ปูชนียวัตถุมีพระประธานประจำอุโบสถ ปางมารวิชัย ขนาดหน้าตัก กว้าง 60 นิ้ว สูง 90 นิ้ว พระประธานประจำศาลาการเปรียญ ปางมารวิชัย ขนาดหน้าตัก กว้าง 50 นิ้ว สูง 70 นิ้ว และพระพุทธรูปแก้วโบราณ มีอายุมากกว่า 400 ปีมาแล้ว

รายนามเจ้าอาวาส
---------------

* พระครูสิรินันทคุณ พ.ศ. 2507–2522
* พระสมุห์สมบูรณ์ ฉนฺทโก พ.ศ. 2523–2556
* พระอธิการธีรเมธ ธีรปญฺโญ พ.ศ. 2557–2561
* พระครูพิพิธนันทสาร พ.ศ. 2562–

อ้างอิง
-------

1. ↑  "วัดบ่อแก้ว". การท่องเที่ยวแห่งประเทศไทย (ททท.).
2. ↑  "วัดบ่อแก้ว อ.นาหมื่น จ.น่าน". สำนักงานพระพุทธศาสนาจังหวัดน่าน.
3. ↑  "ประวัติวัด ทั่วราชอาณาจักร จังหวัดน่าน" (PDF). สำนักงานพระพุทธศาสนาจังหวัดน่าน.
4. ↑  กรมศิลปากร. "วัดบ่อแก้ว" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 14 เมษายน 2567. เข้าถึงจาก
**เจ้าชายโมะริซะดะ** (守貞親王; 6 เมษายน 1722 – 14 มิถุนายน 1766) เจ้าชายแห่งราชวงศ์ญี่ปุ่นและเป็นพระบิดาของ จักรพรรดิโกะ-โฮริกาวะ และ เจ้าหญิงเรชิ

พระประวัติ
----------

เจ้าชายโมะริซะดะประสูติเมื่อวันที่ 6 เมษายน พ.ศ. 1722 ที่ พระราชวังหลวงเฮอัง เป็นพระราชโอรสองค์รองใน จักรพรรดิทะกะกุระ ที่ประสูติแต่ ฟุจิวะระ โนะ โชะกุชิ

ต่อมาเจ้าชายโมะริซะดะได้ออกผนวชเป็นพระภิกษุโดยได้รับฉายาทางธรรมว่า **โกะ-ทะกะกุระ-อิง** (後高倉院)

ไดโจโฮโอโกะ-ทากากูระอิง
-----------------------

เมื่อ จักรพรรดิชูเกียว ถูกปลดออกจากราชบัลลังก์ภายหลังจาก สงครามปีโจคิว เมื่อ พ.ศ. 1764 ทำให้สายราชสกุลที่สืบเชื้อสายจาก จักรพรรดิโกะ-โทบะ พระอนุชาของ **โกะ-ทากากูระอิง** สิ้นสุดลงรวมถึงทำให้ราชบัลลังก์ว่างลงเหล่าขุนนางและเชื้อพระวงศ์จึงได้อัญเชิญเจ้าชายชิเงฮิโตะ พระโอรสองค์ที่ 3 ของโกะ-ทะกะกุระ-อิงขึ้นสืบราชบัลลังก์เป็น จักรพรรดิโกะ-โฮริกาวะ โกะ-ทากากูระอิงจึงได้กุมพระราชอำนาจเหนือพระโอรส

สิ้นพระชนม์
-----------

หลังจากกุมพระราชอำนาจเหนือพระโอรสได้ 2 ปีโกะ-ทะกะกุระ-อิงก็สิ้นพระชนม์เมื่อวันที่ 14 มิถุนายน พ.ศ. 1766 ขณะพระชนมายุเพียง 44 พรรษา

พระราชวงศ์
----------

* **พระชายา**  : จิเมียวอิง ชินชิ (1716 – 1781)
	+ พระธิดาองค์ที่ 1  : เจ้าหญิงริชิ (1740 – 1794) ไซโอ , จุงโบะ ใน จักรพรรดิชิโจ
	+ พระธิดาองค์ที่ 4  : เจ้าหญิงคุนิโกะ (1752 – 1826) จุงโบะ ใน จักรพรรดิโกะ-โฮะริกะวะ
	+ พระโอรสองค์ที่ 3  : เจ้าชายยูตะฮิโตะ (จักรพรรดิโกะ-โฮะริกะวะ) (1755 – 1777)
**หวังอันฉือ** (จีน: 王安石; พินอิน: *Wáng Ānshí*; เวด-ไจลส์: *Wang An-shih*; เกิด: พ.ศ. 1564; ตาย: วันที่ 6 เดือน 4 ปีหยวนโหยวที่ 1 ตรงกับวันที่ 21 พฤษภาคม พ.ศ. 1629 ตามปฏิทินสุริยคติ) เป็นข้าราชการชาวจีนในประวัติศาสตร์ มีบทบาทเป็นนักเศรษฐศาสตร์ นักปฏิรูป อัครมหาเสนาบดีซึ่งตรงกับตำแหน่ง "นายกรัฐมนตรี" ในปัจจุบัน และกวีสมัยราชวงศ์ซ่งเหนือ

หวังอันฉือมีผลงานโดดเด่นในด้านการปฏิรูปเศรษฐกิจ เขาเล็งเห็นความล้าหลังของสังคมและเป็นผู้นำการปฏิรูปทางเศรษฐกิจสังคม ส่งผลให้การใช้จ่ายของประชาชนคล่องตัว ทำลายการผูกขาดทางการค้า และสร้างระเบียบทางการปกครองและสวัสดิการสังคมรูปแบบใหม่ หวังอันฉือยังปรับปรุงระบบการสอบคัดเลือกบุคคลเข้ารับราชการ โดยขัดขวางคติเห็นแก่ญาติและระบบอุปถัมภ์อันฝังรากลึกในมาแต่เดิม การปฏิรูปของหวังอันฉือไม่เป็นที่พึงใจของกลุ่มอนุรักษนิยมอันนำโดยรัฐมนตรีซือหม่ากวงอย่างยิ่ง นอกจากนี้ สมเด็จพระจักรพรรดิเหรินจงซึ่งมีพระราชอัธยาศัยใฝ่พระราชหฤทัยไปทางซือหม่ากวงก็ไม่โปรดด้วย ทำให้การปฏิรูปดำเนินการและประสบความสำเร็จในช่วงสั้น ๆ เท่านั้น

อัครมหาเสนาบดีหวังมีชีวิตอยู่ในช่วงก่อนกรุงสุโขทัยเมื่อเทียบกันแล้ว

ภูมิหลัง
--------

หวังอันฉือนั้นถือกำเนิดในครอบครัวบัณฑิตหลวงทางภาคใต้ของจีน และใน พ.ศ. 1585 ผ่านการสอบคัดเลือกบุคคลเข้ารับราชการได้คะแนนเป็นอันดับสี่ โดยหลังจากสอบผ่านยี่สิบปีแรกได้รับราชการส่วนภูมิภาค ณ มณฑลต่าง ๆ บริเวณน้ำแยงซี ในช่วงนี้หวังอันฉือได้พัฒนาตนและเก็บเกี่ยวประสบการณ์ในการบริหารราชการส่วนภูมิภาคจนปรากฏผลงานโดดเด่น และส่งผลให้เขาเล็งเห็นหนทางแก้ไขสภาพปัญหาของบ้านเมืองที่นับวันยิ่งเสื่อมทรามลงยากจะแก้ไข ปัญหาหลักที่ราชวงศ์ซ่งประสบในครั้งนั้น ได้แก่ การเลี่ยงภาษีของเจ้าของที่ดินอันส่งผลให้ชาวไร่ชาวนาต้องรับภาระแห่งหนี้หนักหน่วงขึ้น ประกอบกับปัญหางบประมาณแผ่นดินขาดดุล และภาวะเงินเฟ้ออย่างกว้างขวาง ยังให้หวังอันฉือซึ่งเป็นคนหัวก้าวหน้าเป็นที่ต้องการของสมเด็จพระจักรพรรดิเจินจงอย่างยิ่ง

การปฏิรูปเศรษฐกิจสังคม
----------------------

Illustration of Wang Anshi from the *Wan Xiao Tang*, 1743.

ความล้มเหลว
-----------

งานกวีนิพนธ์
------------

อ้างอิง
-------

Mote, F.W. (1999). *Imperial China: 900-1800*. Harvard University Press. p. 122, 138-142.

ดูเพิ่ม
-------

* History of the Song Dynasty
* Chancellor of China
* Fan Zhongyan
* Sima Guang
* Qin Hui
* Wen Tianxiang

Anderson, Gregory E. "To Change China: A Tale of Three Reformers เก็บถาวร 2006-07-19 ที่ เวย์แบ็กแมชชีน", *Asia Pacific: Perspectives* เก็บถาวร 2004-10-13 ที่ เวย์แบ็กแมชชีน, 1:1 (2001).


| ก่อนหน้า |  | หวังอันฉือ |  | ถัดไป |
| --- | --- | --- | --- | --- |
| **to be added** |  | **Prime Minister of China** (1070-1075) |  | **to be added** |
| **to be added** |  | **Prime Minister of China** (1076-1085) |  | **Sima Guang** |
ในฟิสิกส์อะตอม **เลขควอนตัมแม่เหล็ก** (อังกฤษ: Magnetic quantum number) สัญลักษณ์ คือ m เป็นหนึ่งในเลขควอนตัม (อังกฤษ: quantum number)  ซึ่งใช้อธิบายสถานะของอิเล็กตรอนในอะตอม เลขควอนตัมแม่เหล็กจะแสดงจำนวนออบิทัลตามระดับพลังงานย่อย และใช้เพื่อแสดงความสัมพันธ์กับเลขควอนตัมโมเมนตัมเชิงมุม (อังกฤษ: Azimuthal quantum number) ของออร์บิทัล 

ระดับพลังงานย่อยของอิเล็กตรอน เช่น s, p, d และ f มีเลขควอนตัมโมเมนตัมเชิงมุม *ℓ* = 0, 1, 2 และ 3 ตามลำดับ และมีเลขควอนตัมแม่เหล็ก m จะอยู่ในช่วง -*ℓ* ถึง + *ℓ* ยกตัวอย่างเช่น ระดับพลังงานย่อย s ประกอบด้วย 1 ออบิทัล มีค่า m เท่ากับ 0 ระดับพลังงานย่อย p ประกอบด้วย 3 ออบิทัล มีค่า m เท่ากับ -1, 0 และ -1 เป็นต้น 

| **ความสัมพันธ์ระหว่างเลขควอนตัม** |
| --- |
| ออบิทัล | ค่า | จำนวนของค่าสำหรับ {\displaystyle m} | จำนวนอิเล็กตรอนต่อระดับพลังงานย่อย |
| s | {\displaystyle \ell =0,\quad m=0} | 1 | 2 |
| p | {\displaystyle \ell =1,\quad m=-1,0,+1} | 3 | 6 |
| d | {\displaystyle \ell =2,\quad m=-2,-1,0,+1,+2} | 5 | 10 |
| f | {\displaystyle \ell =3,\quad m=-3,-2,-1,0,+1,+2,+3} | 7 | 14 |
| g | {\displaystyle \ell =4,\quad m=-4,-3,-2,-1,0,+1,+2,+3,+4} | 9 | 18 |

อ้างอิง
-------

1. ↑  Herzberg, Gerhard (1950). *Molecular Spectra and Molecular Structure* (2 ed.). D van Nostrand Company. pp. 17–18.
ฮามาล เอดิริซิงเฮ, 4S7AB จากศรีลังกา ออกอากาศจากสถานีวิทยุสมัครเล่นแบบพกพาทางตอนใต้ของสต็อกโฮล์ม ประเทศสวีเดน
**การออกอากาศแบบพกพา** (อังกฤษ: portable operation) นักวิทยุสมัครเล่นมีส่วนร่วมในการออกอากาศแบบพกพาโดยใช้อุปกรณ์วิทยุเมื่อออกเดินทาง ซึ่งอุปกรณ์ "พกพาได้" (portable) หมายถึงการเตรียมความพร้อมที่ช่วยให้สามารถรวบรวม การขนส่ง และใช้งานอุปกรณ์วิทยุสมัครเล่นได้อย่างรวดเร็ว สถานีแบบพกพาอาจจะประกอบด้วยอะไรก็ได้ เริ่มต้นตั้งแต่วิทยุและสายอากาศ QRP (พลังงานต่ำ) ขนาดเล็ก ไปจนถึงเครื่องรับส่งสัญญาณขนาดใหญ่ ในการเดินทางระยะไกล อุปกรณ์ดังกล่าวช่วยให้สามารถรายงานความคืบหน้า การมาถึง และบางครั้งสามารถใช้แลกเปลี่ยนข้อความด้านความปลอดภัยระหว่างการเดินทางได้

การออกอากาศแบบพกพา
------------------

สถานีวิทยุสมัครเล่นพลังงานแสงอาทิตย์บนจักรยาน
การออกอากาศแบบ "พกพา" มักจะถูกใช้งานจากนักวิทยุสมัครเล่นโดยเติม /P ต่อท้ายสัญญาณเรียกขานของตน โดยปกติแล้ว การใช้งาน /P หมายความว่าสถานีนั้น ใช้งานอยู่ห่างจากที่อยู่ของสถานีที่ตนได้รับใบอนุญาต

ข้อดีของกาออกอากาศแบบ /P ได้แก่ การใช้พื้นที่ว่างขนาดใหญ่ซึ่งสามารถสร้างสายอากาศเต็มความยาวคลื่นและสามารถใช้สายอากาศแบบลวดบนเสาสูงที่ติดตั้งกับรถพ่วงได้ หากใช้งานออกอากาศด้วยคลื่นความถี่ VHF/UHF อาจหมายถึงตำแหน่งบนยอดเขาหรือหน้าผา โดยมีแนวเส้นสายตาที่ชัดเจนจนถึงขอบฟ้า ข้อด้อยหลักคือ ใช้แหล่งกำเนิดไฟฟ้าจากเท่าที่มีอยู่เท่านั้น เนื่องจากไฟฟ้าจากโครงข่ายหลักปกติไม่สามารถใช้งานได้ การออกอากาศแบบ /P จึงอาจต้องใช้แบตเตอรี่ เครื่องกำเนิดไฟฟ้าแบบพกพา แผงโซลาร์เซลล์ และกังหันลม

หากนักวิทยุสมัครเล่นออกอากาศในทะเล จะเรียกว่า "วิทยุสมัครเล่นเคลื่อนที่ทางทะเล" (maritime mobile) ซึ่งกำกับสัญญาณต่อท้าย /MM ในการเรียกขาน 

หากนักวิทยุสมัครเล่นที่ใช้งานจากยานพาหนะ จะเรียกว่า "โมบาย" (mobile) ซึ่งกำกับสัญญาณต่อท้าย /M ในการเรียกขาน 

บางประเทศอนุญาตให้มีการเชื่อมต่อโดยตรงของเครื่องรับส่งสัญญาณสมัครเล่นกับสายโทรศัพท์ ที่เรียกว่า "โฟนแพตชิ่ง" (phone patching) ดังนั้น นักเดินทางอาจจะสามารถเรียกขานหาสถานีวิทยุสมัครเล่นอีกสถานีหนึ่ง และพูดคุยกับคนอื่นทางโทรศัพท์ได้โดยตรงผ่านทางโฟนแพตชิ่ง

อ้างอิง
-------

1. ↑  Stuart Thomas (2018). *Portable Operating for Amateur Radio: Everything You Need to Get on the Air in the Great Outdoors!*. American Relay Radio League, Incorporated. ISBN 978-1-62595-080-2.
2. ↑  H. Ward Silver (2 March 2018). *Ham Radio For Dummies*. Wiley. ISBN 978-1-119-45486-1.
3. ↑  "Ham (Radio) ing it Up with Solar Power". KE2YK. 7 December 2007. สืบค้นเมื่อ 2009-07-31.
4. ↑  "Phone Patch, Autopatch and HF/VHF/UHF Operating Guidelines". American Radio Relay League. คลังข้อมูลเก่าเก็บจากแหล่งเดิมเมื่อ 2006-11-30. สืบค้นเมื่อ 2007-01-10.
**มาริลิน เคท การ์ดเนอร์** (เกิด 14 มกราคม พ.ศ. 2546) ชื่อเล่น **เคท** เป็นนักแสดงหญิงลูกครึ่งไทย-อังกฤษ สังกัดสถานีวิทยุโทรทัศน์ไทยทีวีสีช่อง 3 เข้าสู่วงการบันเทิงจากการเป็นนักแสดงฝึกหัดของช่อง 3 และได้ทำหน้าที่เป็นผู้ประกาศคั่นรายการ เมื่อปี พ.ศ. 2560

ประวัติ
-------

มาริลิน เคท การ์ดเนอร์ มีชื่อเล่นว่า เคท เกิดเมื่อวันอังคาร ที่ 14 มกราคม พ.ศ. 2546 มีคุณพ่อเป็นชาวอังกฤษ และคุณแม่เป็นชาวไทย จบการศึกษาระดับมัธยมศึกษาจาก โรงเรียนสารสาสน์เอกตรา สายวิทย์-คณิต ปัจจุบันศึกษาอยู่ สาขาวิชาศิลปการละคร คณะอักษรศาสตร์ จุฬาลงกรณ์มหาวิทยาลัย โดยที่มาของชื่อนั้นคำว่า มาริลิน เป็นชื่อของคุณอา ส่วน เคท ที่เป็นชื่อกลางและชื่อเล่นเป็นชื่อของคุณย่า เธอเลือกเรียนสายวิทย์-คณิตเพราะมีความฝันอยากเป็นหมอ ในสมัยเรียนมัธยมเธอเป็นเด็กกิจกรรมได้เป็นทั้ง ดรัมเมเยอร์กีฬาสี เชียร์ลีดเดอร์ และได้แสดงละครเวทีของโรงเรียน

การทำงานในวงการบันเทิง
----------------------

มาริลินเริ่มต้นเข้าสู่วงการบันเทิงจากการเป็นนักแสดงฝึกหัดของ ช่อง 3 และได้ทำหน้าที่เป็นผู้ประกาศคั่นรายการ เมื่อปี พ.ศ. 2560 ได้แสดงละครเรื่อง สายธารหัวใจ รับบท คุณหญิงปฐวี (ช่วงวัยรุ่น) และเดือนประดับดาว รับบท แพง อาภรณ์ (ช่วงวัยรุ่น) จากนั้นจึงเริ่มมาเป็นที่รู้จักจากบท แม่หญิงบัว/ฟ้ารดา (วัยเด็ก) ในละครเรื่อง ลิขิตรักข้ามดวงดาว เมื่อปี พ.ศ. 2562 ต่อมาในปี พ.ศ. 2564 มาริลิน ได้แสดงละครถึง 3 เรื่องที่ออกอากาศไล่เลี่ยกันคือ เมียจำเป็น รับบท น้อย ดาวคนละดวง รับบท ใบไม้ และเรื่อง ดวงใจในมนตรา รับบท ลตา ในปี พ.ศ. 2565 มาริลิน ได้แสดงละครเรื่อง คือเธอ รับบท กลอยใจ  ในปี พ.ศ. 2566 เธอมีละครที่เตรียมออกอากาศ 2 เรื่องคือเรื่อง แผนรักหักคานลุง ของค่ายทีวีซีน โดยแสดงร่วมกับ ฐากูร การทิพย์, ชญานิศ จ่ายเจริญ, ปวิช เวียงนนท์ และซีรีส์ดวงใจเทวพรหม ตอน ขวัญฤทัย รับบท น้ำฝน

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| พ.ศ. | เรื่อง | บทบาท |
| --- | --- | --- |
| 2560 | *สายธารหัวใจ* | หม่อมราชวงศ์หญิงปฐวี จงสวัสดิ์ (วัยเด็ก) |
| *เดือนประดับดาว* | แพงอาภรณ์ (วัยเด็ก) |
| 2562 | *ลิขิตรักข้ามดวงดาว* | แม่หญิงบัว (อดีต) / ฟ้ารดา (ฟ้า) (วัยเด็ก) |
| 2564 | *เมียจำเป็น* | น้อย |
| *ดาวคนละดวง* | ใบไม้ (รับเชิญ) |
| *ดวงใจในมนตรา* | ลตา |
| 2565 | *คือเธอ* | กลอยใจ ชโยดม (กลอย) |
| 2567 | *ดวงใจเทวพรหม ตอน ขวัญฤทัย* | น้ำฝน​ พิทักษ์กุล |
| *แผนรักหักคานลุง* | นวินดา เครือฟ้า (น้ำผึ้ง) |
| *โทษฐานที่รักเธอ* |  |
| *เหนือพรหมลิขิต* |  |
| style="background: #DDF; color: #2C2C2C; vertical-align: middle; text-align: center; "class="no table-no2"|ระหว่างถ่ายทำ | หนึ่งในร้อย |  |
|

### ผลงานอื่น

* ผู้ประกาศรายการช่อง 3

อ้างอิง
-------

1. 1 2  "เคท มาริลิน เคท การ์ดเนอร์". คลังข้อมูลเก่าเก็บจากแหล่งเดิมเมื่อ 2022-07-11. สืบค้นเมื่อ 2022-07-11.
2. 1 2  "เคท มาริลิน" ลิขิตรักข้ามดวงดาว ส่องประวัติสาวน้อยโรงเรียนสารสาสน์เอกตรา
3. ↑  "เคท มาริลิน" จากผู้ประกาศคั่นรายการสู่บท "แม่หญิงบัว" ใน"ลิขิตรักข้ามดวงดาว"

แหล่งข้อมูลอื่น
---------------

* มาริลิน เคท การ์ดเนอร์ ที่อินสตาแกรม
**อิแมนิวเอล สจวร์ต** (อังกฤษ: Emanuel Steward) เทรนเนอร์มวยสากลที่มีชื่อเสียงระดับโลกชาวอเมริกัน เจ้าของค่ายมวย "ครองก์ยิม" ที่มีชื่อเสียง

ประวัติ
-------

อิแมนิวเอล สจวร์ต เกิดเมื่อวันที่ 7 กรกฎาคม พ.ศ. 2487 ที่บอททอม ครีก รัฐเวสต์เวอร์จิเนีย เมื่ออายุได้ 12 ปี ได้ย้ายมาอยู่ที่ดีทรอยต์ ในรัฐมิชิแกน พร้อมกับแม่ โดยพำนักอยู่ที่บริวสเตอร์ รีครีเอชัน เซ็นเตอร์ ซึ่งมี โจ หลุยส์ และ เอดดี ฟัตช์ ซ้อมอยู่บ่อยขึ้นเรื่อย ๆ และได้เริ่มชกมวยสากลสมัครเล่นที่นั่น

โดยที่สจวร์ตมีสถิติชกมวยสากลสมัครเล่นชนะ 94 ครั้ง แพ้ 3 ครั้ง รวมทั้งคว้าแชมป์ทัวร์นาเมนต์นวมทองแห่งชาติปี พ.ศ. 2506 รุ่นแบนตัมเวทมาได้ด้วย

สจวร์ตมีความสนใจในการฝีกสอนนักมวยสากลสมัครเล่นหลังจากนั้น แต่ด้วยสภาพการเงินของครอบครัวทำให้จำเป็นต้องหางานที่มีรายได้อย่างสม่ำเสมอมั่นคงทำ โดยทำงานเป็นช่างไฟฟ้าอยู่พักหนึ่ง

ในปี พ.ศ. 2514 สจวร์ต นำ เจมส์ สจวร์ต น้องชายวัย 15 ปีมาที่ครองก์ยิม หรือครองก์ รีครีเอชัน เซ็นเตอร์ ซึ่งอยู่ในบริเวณใกล้เคียงกัน และสจวร์ตได้ทำหน้าที่เป็นโค้ชแบบพาร์ตไทม์ให้กับที่นั่น

ครองก์ยิมเป็นที่รู้จักมากขึ้นเรื่อย ๆ ว่ามีนักมวยสมัครเล่นฝีมือดีอยู่มากมาย อีมานูเอล สจวร์ต จึงมีโอกาสฝีกสอนนักมวยสมัครเล่นชั้นนำของชาติหลายคน ก่อนสจวร์ตได้หันมาฝีกสอนนักมวยอาชีพฝีมือระดับแชมเปี้ยนมากมายในเวลาต่อมา เป็นการต่อยอดจากความสำเร็จในการฝึกสอนนักมวยสมัครเล่น

โดย ฮิลเมอร์ เคนตี ได้กลายเป็นแชมเปี้ยนโลกมวยสากลอาชีพคนแรกจากการฝึกสอนของอิแมนิวเอล สจวร์ต ในปี พ.ศ. 2523

อิแมนิวเอล สจวร์ต ได้ฝึกสอนนักมวยหลายคน ที่เป็นนักมวยที่มีชื่อเสียงและฝีมือดีระดับโลกหลายต่อหลายคน อาทิ ออสการ์ เดอ ลา โฮยา, ฆูลิโอ เซซาร์ ชาเบซ, มิเกล กอตโต, มิเกล อังเฆล กอนซาเลซ, นาซีม ฮาเหม็ด, วลาดิเมียร์ คลิทช์โก, อีแวนเดอร์ โฮลีฟิลด์, เลนน็อก ลูอิส โดยเฉพาะอย่างยิ่งกับ โธมัส เฮิร์นส์ ที่ถือได้ว่าเป็นนักมวยที่สจวร์ตฝึกสอนมาตั้งแต่ต้น และเป็นแชมป์โลก 5 รุ่น และ 6 รุ่นคนแรกของโลก และเป็นหนึ่งในสี่ทหารเสือแห่งรุ่นกลางในยุคทศวรรษที่ 80 ซึ่งนับว่าเป็นนักมวยที่สร้างชื่อเสียงให้แก่สจวร์ตและครองก์ยิมเป็นอย่างยิ่ง

สจวร์ตถูกเสนอชื่อเข้าหอเกียรติยศกีฬามวยระหว่างประเทศ และหอเกียรติยศมวยโลก จากผลงานอันยอดเยี่ยมในฐานะเทรนเนอร์และผู้บรรยายมวยระดับชั้นนำของโลก

อีมานูเอล สจวร์ต ถึงแก่กรรมเมื่อวันที่ 25 ตุลาคม พ.ศ. 2555 ที่โรงพยาบาลในนครชิคาโก ด้วยอาการแทรกซ้อนหลังการผ่าตัดอวัยวะภายในช่องท้อง ด้วยอายุ 68 ปี

อ้างอิง
-------

1. ↑  Emanuel Steward (อังกฤษ)
2. ↑  เศร้า!สจ๊วตยอดเทรนเนอร์มวยลาโลกวัย68ปี จากสยามสปอร์ต

แหล่งข้อมูลอื่น
---------------

* เว็บไซต์ค่ายครองก์ยิม (อังกฤษ) เก็บถาวร 2012-09-03 ที่ เวย์แบ็กแมชชีน
* ประวัติจาก boxrec.com (อังกฤษ)
**หนานจิงฟูจื่อเมี่ยว** (จีน: 南京夫子庙; พินอิน: *Nánjīng fūzǐmiào*) หรือ **ฟูจื่อเมี่ยว** (จีน: 夫子庙; แปลตรงตัว: "วิหารขงจื๊อ") เป็นวิหารขงจื๊อและอดีตโถงสอบของหลวงตั้งอยู่ในตอนใต้ของนครหนานจิง ริมฝั่งทางเหนือของแม่น้ำฉินหฺวาย ปัจจุบันเป็นสถานที่ท่องเที่ยวสำคัญของนครหนานจิง พื้นที่โดยรอบนี้ยังถือเป็นศูนย์กลางลัทธิขงจื๊อของหนานจิง ในปัจจุบันโดยรอบได้รับการปรับสภาพเป็นถนนการค้า ฟูจื่อเมี่ยวถือเป็นสถาบันอุดมศึกษาแรกในจีน และเป็นหนึ่งในสี่วิหารวรรณกรรมที่สำคัญของจีน ในจีนโบราณ ฟูจื่อเมี่ยวเป็นทั้งศูนย์กลางทางวัฒนธรรม วิทยาการ และประวัติศาสตร์ ที่มีความสำคัญทั้งในหนานจิงและในบรรดาแคว้นแถบตะวันออกเฉียงใต้

ในสมัยราชวงศ์จิ้น เมื่อ ค.ศ. 317 ได้มีการสถาปนามหาวิทยาลัยหลวงหนานจิงขึ้นบนฝั่งทางเหนือของแม่น้ำฉินหฺวาย และใน ค.ศ. 337 ได้มีการขยายวิทยาเขตไปถึงฝั่งใต้ของแม่น้ำ วิหารขงจื๊อนี้สร้างขึ้นภายในวิทยาเขตใน ค.ศ. 384 แต่ต่อมาถูกเพลิงไหม้ทำลายลงในสมัยราชวงศ์ซ่งใต้ และได้รับการสร้างขึ้นใหม่ที่จุดเดิมใน ค.ศ. 1034 ในสมัยราชวงศ์ซ่ง และได้รับสถานะกลับเป็นมหาวิทยาลัยหลวงอีกครั้งใน ค.ศ. 1365 สมัยราชวงศ์หมิงตอนต้น อาคารหลังปัจจุบันนี้สร้างขึ้นในศตวรรษที่ 19 ในสมัยราชวงศ์ชิง หลังการปฏิวัติซินไฮ่เมื่อ ค.ศ. 1911 วิหารสิ้นสุดสถานะการสนับสนุนจากหลวง และนับตั้งแต่ปลายคริสต์ทศวรรษ 1920 ถึง ค.ศ. 1932 ถูกแปรสภาพมาเป็นคลังแสงให้กับก๊กมินตั๋ง และถูกทิ้งในสภาพทรุดโทรม บางอาคารถูกแปรสภาพเป็นหอศิลป์ การบูรณะเริ่มต้นใน ค.ศ. 1985 กลับสู่สภาพเดิม

ใน ค.ศ. 2010 ฟูจื่อเมี่ยวได้รับสถานะสถานที่ท่องเที่ยวระดับห้าเอของรัฐบาลจีน และมีนักท่องเที่ยวเยี่ยมชมตลอดทั้งปี โดยเฉพาะในฤดูร้อน ส่วนในฤดูหนาวมีการจัดเทศกาลโคมฉินหฺวาย

ฟูจื่อเมี่ยวสามารถเข้าถึงได้ทางรถไฟใต้ดินหนานจิง สาย 1 สถานีซานชานเจีย ทางออกที่ 3

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **Fuzi Miao**

1. ↑  "Confucius Temple of Protection Association of China 南京夫子庙\_中国孔庙保护协会". *www.kmbhxh.cn*.
2. ↑  Zhou, Wei (2016). Chen, R.; Wu, J.; Xiao, F. (บ.ก.). "Construction of traditional cultural tour landscape field based on city memory--Taking Nanjing Fuzimiao (Confucius Temple) Qinhuai Scenic Area as an example". *SHS Web of Conferences*. **24**: 01005. doi:10.1051/shsconf/20162401005. ISSN 2261-2424. S2CID 131732010.
3. ↑  Fuzimiao
4. ↑  Nanjing Fuzimiao
5. ↑  Krug, Hans Joachim (\*1893); *Wanderungen und Wandlungen in China;* Berlin 1941 (Scherl), p. 44-5, 53 (based on a visits 1930-3)
6. ↑  Zhou, Wei (2016). "Construction of traditional cultural tour landscape field based on city memory--Taking Nanjing Fuzimiao (Confucius Temple) Qinhuai Scenic Area as an example" (PDF). *EDP Sciences*. **24**: 01005. doi:10.1051/shsconf/20162401005.
7. ↑  "Confucius Temple ( Fuzimiao ) Nanjing". *www.visitourchina.com*. สืบค้นเมื่อ 2019-12-05.
**เจ้าชายดานิลอ มกุฎราชกุมารแห่งมอนเตเนโกร** (อังกฤษ: His Royal Highness Danilo, Crown Prince of Montenegro) พระราชสมภพเมื่อวันที่ 29 มิถุนายน ค.ศ. 1872 ณ เซติเญ ราชรัฐมอนเตเนโกร ทรงเป็นพระราชโอรสพระองค์ที่ 5 และพระองค์แรกใน พระเจ้านิกอลาที่ 1 แห่งมอนเตเนโกร กับ สมเด็จพระราชินีมิเลนาแห่งมเนเตเนโกร ทรงมีพระภคินี พระขนิษฐาและพระอนุชาร่วมพระอุทรถึง 11 พระองค์ โดย 1 ในนั้นคือ เอเลนาแห่งมอนเตเนโกร สมเด็จพระราชินีแห่งอิตาลี ทรงเป็นพระราชมาตุลาา (น้าฝ่ายแม่ใน) พระเจ้าอุมแบร์โตที่ 2 พระองค์ทรงเป็นกองกำลังสำคัญใน สงครามบอลข่าน และ สงครามโลกครั้งที่หนึ่ง พร้อมด้วยสมเด็จพระบรมชนกนาถ และเมื่อวันที่ 1 มีนาคม ค.ศ. 1921 จันโก วูโคติช ผู้บัญชาการทหารสูงสุดแห่งมอนเตเนโกร ให้เป็นพระมหากษัตริย์มอนเตเนโกรโดยชอบธรรม ภายหลังการเสด็จสวรรคตลงของ พระเจ้านิกอลาที่ 1 แห่งมอนเตเนโกร สมเด็จพระบรมชนกนาถ ทรงพระบรมนามาภิไธย **พระเจ้าดานิลอที่ 2 แห่งมอนเตเนโกร** แต่พระองค์ทรงดำรงพระราชอิสริยยสได้มินาน เพียง 6 วันเท่านั้น โดยวันที่ 7 มีนาคม ปีเดียวกัน พระองค์ทรงประกาศราชสมบัติโดยสำนักพระราชวังมิได้ออกแถลงการณ์ใดๆ และโดยปกติแล้ว ตำแหน่งนี้จึงตกเป็นของ เจ้าชายไมเคิล เจ้าชายแห่งมอนเตเนโกร พระโอรสใน เจ้าชายเมียร์โคแห่งมอนเตเนโกร พระอนุชาในพระองค์

พระองค์ทรงเข้าพระราชพิธีอภิเษกสมรสกับ ดัชเชสจัตตาแห่งเมคเลินบวร์ค-ชเตรลิทซ์ พระธิดาใน อดอลฟัส เฟรเดอริก แกรนด์ดยุกที่ 5 แห่งเมคเลินบวร์ค-ชเตรลิทซ์ แต่ไม่มีพระบุตร ต่อมาพระองค์ได้เสด็จพระราชดำเนินไปประทับ ณ ประเทศออสเตรีย และเสด็จสวรรคตเมื่อวันที่ 24 กันยายน ค.ศ. 1939 สิริพระชนมายุ 67 พรรษา

* พระฉายาลักษณ์ เจ้าฟ้าชายดานิลอ มกุฎราชกุมารแห่งมอนเตเนโกรพระฉายาลักษณ์ เจ้าฟ้าชายดานิลอ มกุฎราชกุมารแห่งมอนเตเนโกร
* พระบรมฉายาลักษณ์ พระเจ้านิกอลาที่ 1 แห่งมอนเตเนโกร พร้อมด้วย เจ้าฟ้าชายดานิลอ มกุฎราชกุมารแห่งมอนเตเนโกร และ เจ้าชายเมียร์โคแห่งมอนเตเนโกรพระบรมฉายาลักษณ์ พระเจ้านิกอลาที่ 1 แห่งมอนเตเนโกร พร้อมด้วย เจ้าฟ้าชายดานิลอ มกุฎราชกุมารแห่งมอนเตเนโกร และ เจ้าชายเมียร์โคแห่งมอนเตเนโกร
* พระราชวังสีน้ำเงิน ที่ประทับของพระองค์ ปัจจุบันเป็นทำเนียบประธานาธิบดีแห่งมอนเตเนโกรพระราชวังสีน้ำเงิน ที่ประทับของพระองค์ ปัจจุบันเป็นทำเนียบประธานาธิบดีแห่งมอนเตเนโกร
* พระฉายาลักษณ์ เจ้าฟ้าชายดานิลอ มกุฎราชกุมารแห่งมอนเตเนโกร พร้อมด้วย ดัชเชสจัตตาแห่งเมคเลินบวร์ค-ชเตรลิทซ์ พระวรชายา ได้งานพระราชพิธีอภิเษกสมรสพระฉายาลักษณ์ เจ้าฟ้าชายดานิลอ มกุฎราชกุมารแห่งมอนเตเนโกร พร้อมด้วย ดัชเชสจัตตาแห่งเมคเลินบวร์ค-ชเตรลิทซ์ พระวรชายา ได้งานพระราชพิธีอภิเษกสมรส

อ้างอิง
-------

* Family of King Nikola Petrovic Njegos
* The New Pictures เก็บถาวร 2007-09-30 ที่ เวย์แบ็กแมชชีน, Time Magazine (ต้องรับบริการ)
**สิรินรัตน์ วิทยพูม** (เกิด 1 กรกฎาคม พ.ศ. 2539) ชื่อเล่น **มุก** เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3

ประวัติ
-------

สิรินรัตน์ วิทยพูม มีชื่อเล่นว่า มุก เกิดเมื่อวันที่ 1 กรกฎาคม 2539 เป็นลูกคนสุดท้องในบรรดาพี่น้อง 5 คนจบการศึกษาระดับมัธยมศึกษาจากโรงเรียนสตรีวิทยา และปริญญาตรีจากคณะ Business English ภาคอินเตอร์ มหาวิทยาลัยกรุงเทพ

โดยสิรินรัตน์เป็นน้องสาวแท้ ๆ ของ หทัยรัตน์ ธนากิจอำนวย ภรรยาของ ธนัตถ์ ธนากิจอำนวย หรือ ไฮโซลูกนัท

เข้าสู่วงการ
------------

สิรินรัตน์เป็นเด็กในสังกัดของ ฌาณฉลาด ทวีทรัพย์ นักปั้นและผู้จัดการดาราชื่อดัง เข้าสู่วงการจากการแสดงภาพยนตร์เรื่อง แก๊งปรี๊ดจะรี๊ดใจเธอ เมื่อปี 2557 โดยแสดงเป็น ปราง จากนั้นจึงได้เซ็นสัญญาเป็นนักแสดงในสังกัดช่อง 3 เอชดี โดยผลงานละครเรื่องแรกของเธอคือเลือดมังกร ตอน แรด เมื่อปี 2558 แสดงเป็น มนสิชา สาวขี้วีนเอาแต่ใจทำให้เธอเริ่มเป็นที่รู้จักและหมั่นไส้

ก่อนจะเป็นที่รู้จักมากขึ้นจากบท รัตนาวดี/นางแพน จากละครเรื่องนาคี เมื่อปี 2559 ซึ่งเป็นละครเรื่องถัดมาของเธอ ตามมาด้วยบท อรพรรณี กิ๊กใหม่อาไช้ในละครเรื่องกรงกรรม เมื่อปี 2562 ปัจจุบันเธอมีละครที่อยู่ระหว่างการถ่ายทำคือเรื่อง คุณพี่เจ้าขาดิฉันเป็นห่านมิใช่หงส์

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | แสดงเป็น |
| --- | --- | --- |
| 2558 | เลือดมังกร ตอน แรด | มนสิชา |
| 2559 | นาคี | รัตนาวดี (ปัจจุบัน)/นางแพน (อดีต) |
| 2560 | ระเริงไฟ | เพ็ญขวัญ |
| 2561 | อังกอร์ | พังพอน |
| 2562 | กรงกรรม | อรพรรณี |
| 2563 | สิงหะ นาคะ | ดรีม |
| สัญญารัก สัญญาณลวง | ลิปดา |
| 2565 | สาปซ่อนรัก | กระแต |
| 2566 | ป่านางเสือ | จันจิรา |
| ระหว่างถ่ายทำ | คุณพี่เจ้าขาดิฉันเป็นห่านมิใช่หงส์ |  |
|

อ้างอิง
-------

1. ↑  ประวัติ มุก สิรินรัตน์ วิทยพูม
2. ↑  รู้จัก "แอนนา" ภรรยา "ไฮโซลูกนัท" เป็นพี่สาวดาราจากละครดัง
3. ↑  ผู้จัดการพันล้าน ปิ๊ก พร้อมดัน! มุก จ่อคิวแรง!?
4. ↑  แก๊งปรี๊ดจะ READ ใจเธอ
5. ↑  มุข สิรินรัตน์ ประเดิมบทร้าย เลือดมังกร ตอน แรด พร้อมรับมือแฟนละครหมั่นไส้
6. ↑  อินจนเกลียด! แคร์-มุก สาวชาวเมืองสุดน่าหมั่นไส้ ใน "นาคี"
7. ↑  ตัวจริงอย่างแซ่บ! อรพรรณี กิ๊กใหม่ อาไช้ ออกมาฆ่า ‘ซ้อเรณู’ โดยเฉพาะ
**อบเชย เวียงพิงค์** (ชื่อเกิด : อบเชย ศรีสุข) ชื่อเล่น **อบเชย** (เกิดเมื่อวันที่ 8 กรกฎาคม พ.ศ. 2508) อดีตศิลปินนักร้องชาวเหนือ แนวเพลงพื้นบ้านล้านนา เคยมีผลงานเพลงกับค่ายชัวร์ออดิโอ (หรือ ชัวร์ เอ็นเตอร์เทนเมนท์ ในปัจจุบัน) ในอัลบั้มชุด **แอ่วเมืองเหนือ** ซึ่งร้องคู่กับ อาจารย์วีระศักดิ์ จันทิมา โดยเพลงของอบเชย และอาจารย์วีระศักดิ์ มักจะถูกเปิดฟัง และได้ยินกันในช่วงเทศกาลสงกรานต์ของทางภาคเหนือ เช่นเพลง "ดำหัวปี๋ใหม่ (ปี๋ใหม่เมือง)" "จุ๊หมาน้อยขึ้นดอย" "สาวจี๋" ฯลฯ

ประวัติ
-------

อบเชย เวียงพิงค์ มีชื่อจริงว่า "อบเชย ศรีสุข" เกิดเมื่อวันที่ 8 กรกฎาคม พ.ศ. 2508 เป็นคนอำเภอสันป่าตอง จังหวัดเชียงใหม่ ได้เข้าเรียนในชั้นมัธยมศึกษาปีที่ 1 - 6 (พ.ศ. 2521 - 2526) ที่โรงเรียนสันป่าตองวิทยาคม ในช่วงที่เรียนอยู่มัธยม อบเชยมีความสนใจร้องเพลงเพื่อผ่อนคลาย และอบเชยได้ถูกคัดเลือกให้มาเป็นนักร้องของวงดนตรีโรงเรียน เมื่ออายุประมาณ 15 ปี (พ.ศ. 2523) 

หลังจากจบการศึกษาชั้นมัธยมศึกษาปีที่ 6 ด้วยความที่ว่าครอบครัวของอบเชยเป็นครอบครัวที่ยากจน จึงไม่มีโอกาสได้เรียนต่อในระดับมหาวิทยาลัย ต้องหางานทำ จนได้มารู้จักกับ อาจารย์วีระศักดิ์ จันทิมา (ซึ่งอาจารย์ก็ได้ร้องเพลงคู่กับอบเชยในเพลง "แอ่วเมืองเหนือ","ดำหัวปี๋ใหม่" และอีกหลายๆเพลง) อาจารย์วีระศักดิ์ได้รู้จักกับนายห้างบุญทรง ที่บริษัททิพย์เนตร ซึ่งเป็นบริษัทขายเทป จากนั้นนายห้างบุญทรงก็ได้ติดต่อให้อบเชยและอาจารย์วีระศักดิ์ ไปอัดเทปกับบริษัทชัวร์ออดิโอ ตอนนั้นอบเชยอายุประมาณ 21 - 22 ปี (พ.ศ. 2529 - 2530) และได้ออกผลงานเพลงในชื่ออัลบั้ม "แอ่วเมืองเหนือ" ซึ่งออกมาทั้งหมด 4 ชุด โดยชื่อ "อบเชย เวียงพิงค์" เป็นชื่อที่ทางบริษัทชัวร์ฯได้ตั้งให้อบเชย เพื่อใช้ในวงการเพลง

อบเชย เวียงพิงค์ ได้ออกจากวงการเพลงไปแล้วเกือบ 20 ปี และปัจจุบัน อาศัยอยู่กับครอบครัวที่จังหวัดนครปฐม

ผลงานเพลง
---------

อัลบั้ม "**แอ่วเมืองเหนือ**" ชุดที่ 1,2,3,4 สังกัดชัวร์ออดิโอ (ชัวร์ เอ็นเตอร์เทนเมนท์)

เพลงที่เป็นที่รู้จัก
--------------------

เพลงที่อบเชยร้องเดี่ยว

* สาวจี๋
* จุ๊หมาน้อยขึ้นดอย
* อ้ายบ่ลืมแต๊กา
* จ้างมันเต๊อะ
* ดำหัวปี๋ใหม่ หรือ ปี๋ใหม่เมือง

เพลงที่อบเชยร้องคู่กับ อ.วีระศักดิ์

* แอ่วเมืองเหนือ
* แอ่วปี๋ใหม่เมือง
* หมู่เฮา หรือ หมู่เฮาจาวเหนือ

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-05-24. สืบค้นเมื่อ 2016-04-15.

แหล่งข้อมูลอื่น
---------------

* อบเชย เวียงพิงค์ นักร้องเสียงอมตะ ตำนานเพลงปี๋ใหม่เมือง-ศุภกิตติ์ คุณา เก็บถาวร 2016-05-24 ที่ เวย์แบ็กแมชชีน
**วัดโฆสิตาราม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางขุด อำเภอสรรคบุรี จังหวัดชัยนาท มีเนื้อที่ 35 ไร่

วัดโฆสิตาราม แต่เดิมเป็นวัดร้างชื่อว่า **วัดขวิด** ตั้งอยู่ในป่า มีกุฎิสองหลัง หลังคามุงแฝก พอประชุมปั้นหยามุงแฝกเช่นกัน เหตุที่ชื่อวัดขวิด เพราะเนื่องจากทำเลเป็นที่ดอนและมีต้นมะขวิดขึ้นอยู่ แต่ชาวบ้านผู้มีอาวุโสเรียกว่า **วัดบ้านแค** ตามชื่อของหมู่บ้านคือบ้านแค ต่อมาในสมัยหลวงพ่อกวยเป็นเจ้าอาวาส ท่านจึงได้เปลี่ยนชื่อมาเป็นวัดโฆสิตาราม สันนิษฐานว่าหลวงพ่อกวยท่านคงมีแรงบันดาลใจมาจากการที่ท่านได้สร้างพระพิมพ์ซึ่งมีรูปแบบเหมือนกับของสมเด็จพระพุฒาจารย์ (โต พฺรหฺมรํสี) วัดระฆังโฆสิตาราม จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517

อุโบสถสร้างราว พ.ศ. 2518 มีงานผูกพัทธสีมาฝังลูกนิมิตเมื่อ พ.ศ. 2521 วัดมีหลวงพ่อโตเป็นพระพุทธรูปศักดิ์สิทธิ์ปูนปั้นประจำวัด *พระพุทธเจ้าในวิหาร* ที่ฐานวิหารเขียนไว้ว่า สร้างเมื่อ พ.ศ. 2473 ปัจจุบันวิหารเก่าที่ด้วยมุงสังกะสีนั้น ทางวัดได้ทำการบูรณะใหม่แล้ว โดยสร้างวิหารใหม่ครอบองค์หลวงพ่อโต นอกจากนั้นวัดยังมีสระน้ำศักดิ์สิทธิ์ คนนิยมเอาน้ำไปทำน้ำมนต์ ดินก็เอาไปสร้างพระ เป็นสระที่หลวงพ่อกวยขุดและลงอาถรรพ์ไว้ สระนี้สมัยก่อนหลวงพ่อจะเอาพระเครื่อง เละแม่พิมพ์พระบางแบบทิ้งลงไป เพื่อให้ศักดิ์สิทธิ์

รายนามเจ้าอาวาส
---------------

* หลวงพ่อกวย ชุตินธโร เจ้าอาวาสรูปที่ 6 พ.ศ. 2491 ถึง 2522
* พระอธิการสำรวย อัคคฺปญฺโญ เจ้าอาวาสรูปที่ 7 พ.ศ. 2522 ถึง 2535
* พระครูโฆสิตพัฒนคุณ (บุญยัง ฐานวโร) พ.ศ. 2535 ถึง ปัจจุบัน

หลวงพ่อกวย
----------

ผู้มีจิตศรัทธาหลายคนร่ำลือกันว่า หลวงพ่อกวยโดดเด่นในเรื่องความมั่งคั่ง และการให้โชคลาภ โดยมีหลายคนถูกหวยหลังจากกราบไหว้หลวงพ่อมาแล้วนักต่อนัก หากใครต้องการจะไหว้หลวงพ่อกวยให้สำเร็จผล จะต้องไม่ละเมิด 2 ข้อห้ามสำคัญ ได้แก่ ห้ามด่าพ่อ-แม่ ห้ามโวยวายขาดสติ

มีความเชื่อต่อๆ กันมาว่าหากท่องคาถาบูชาหลวงพ่อกวยระหว่างอธิษฐาน สิ่งที่ขอจะกลายเป็นจริง

### คาถาบูชาหลวงพ่อกวย

โสทาโย นะโมนะมัสสกาโร โสทายะอิมังคาถา

พุทธะมาเรโส ธัมมะมาเรโส สังคะมาเรโส

ท่องคาถาเสร็จให้บอก ชื่อ – สกุล และวันเดือนปีเกิด จากนั้นให้อธิษฐานขอพรก็จะประสบความสำเร็จในเรื่องที่ท่านขอได้ ไม่ว่าจะเป็นการขอหวย เสริมโชคลาภ หรือเรื่องหน้าที่การงานก็ตามที

อ้างอิง
-------

1. ↑  "วัดโฆสิตาราม". สำนักงานพระพุทธศาสนาแห่งชาติ.
2. ↑  "วัดโฆสิตาราม (วัดบ้านแค)". กระทรวงการท่องเที่ยวและกีฬา.
3. ↑  Chanoknun, Eye (2022-09-30). "ไหว้หลวงพ่อกวย รวมข้อห้ามที่ไม่ควรทำ เพื่อขอพรให้สำเร็จผล". *Thaiger ข่าวไทย*.
4. ↑  moo (2022-09-15). "คาถาหลวงพ่อกวย ขอโชคลาภ เสริมเสน่ห์ ใครเห็นก็หลงรัก". *Thaiger ข่าวไทย*.
**สุรทิน พิจารณ์** เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อ 2 สมัย ในปี 2562, 2566 และเป็นหัวหน้าพรรคประชาธิปไตยใหม่

ประวัติ
-------

สุรทิน พิจารณ์ เกิดเมื่อวันที่ 2 มีนาคม พ.ศ. 2502 อาศัยอยู่ที่อำเภอลำลูกกา จังหวัดปทุมธานี จบการศึกษาด้านเศรษฐศาสตร์สหกรณ์ จากวิทยาลัยครูอุบลราชธานี

การทำงาน
--------

สุรทิน เริ่มทำงานการเมืองโดยการจัดตั้งพรรคการเมืองขึ้นชื่อว่า "พรรคประชาธิปไตยใหม่" และดำรงตำแหน่งหัวหน้าพรรค เมื่อปี 2554 และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในครั้งนั้นพรรคได้รับเลือกตั้งอย่างเหนือความคาดหมาย จำนวน 1 ที่นั่ง แต่เขาขาดคุณสมบัติจึงทำให้ไม่ได้รับการรับรองเป็นสมาชิกสภาผู้แทนราษฎร

ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 อีก 2 ครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ซึ่งเขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อทั้ง 2 ครั้ง

ในปี 2562 เขานำพรรคประชาธิปไตยใหม่เข้าร่วมรัฐบาลกับพรรคพลังประชารัฐ แต่เขาก็แสดงบทบาททางการเมืองในเชิงตรงกันข้ามในบางครั้ง และในปี 2566 เขาได้รับการทาบทามจากพรรคก้าวไกลให้เข้าร่วมรัฐบาลแต่เขาปฏิเสธด้วยเห็นว่ามีเสียงสนับสนุนมากพอแล้ว

สุรทิน เคยลาออกจากตำแหน่งสมาชิกสภาผู้แทนราษฎรในปี 2565 เพื่อเปิดทางให้แพงศรี พิจารณ์ ได้เลื่อนมาดำรงตำแหน่งแทน

เครื่องราชอิสริยาภรณ์
---------------------

* พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  โปรไฟล์ "สุรทิน" ประชาธิปไตยใหม่ พรรคเล็ก ปฏิเสธดินเนอร์กับ 3 ป.
2. ↑  "สุรทิน" จี้ "นายกฯ" ยุบสภาฯ ก่อนสิ้นปี 65 ชี้ "ส.ส." อยู่ไปไม่มีประโยชน์
3. ↑  "สุรทิน พิจารณ์" ให้กำลังใจ "พิธา" แนะคนเป็นประธานสภา ต้องเป็นบุคคลที่ทำให้ ส.ส.เรียกว่าท่านประธานที่เคารพได้
4. ↑  ส.ส.พรรคประชาธิปไตยใหม่ เข้ารายงานตัว แทน ส.ส.ที่ลาออกไป
5. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔
**วัดบางขุนเทียนกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดบางขุนเทียนกลางอยู่ในบริเวณที่เป็นเกาะติดกับวัดบางขุนเทียนนอกเพียงมีคูคั่นจนจะเหมือนเป็นวัดเดียวกัน

วัดตั้งเมื่อ พ.ศ. 2300 ได้รับพระราชทานวิสุงคามสีมา เมื่อ พ.ศ. 2307 เดิมสร้างขึ้นมาตั้งแต่สมัยกรุงศรีอยุธยาตอนปลาย โดยผู้ที่เคยร่วมสร้างวัดบางขุนเทียนนอก วัดถูกทอดทิ้งให้รกร้างมานานจนกระทั่งในช่วงปลายสมัยรัชกาลที่ 3 พระอธิการวัดได้ปฏิสังขรณ์ขึ้นมาใหม่ โดยมีการบูรณปฏิสังขรณ์พร้อมกับวัดบางขุนเทียนนอก มีเรื่องเล่าว่ารัชกาลที่ 5 เคยเสด็จประพาสต้นมาแถวนี้หลายครั้ง โดยแต่งตัวแบบคนจีนใส่เสื้อกุยเฮง นุ่งกางเกงแพรปั๋งลิ้น เคยเสด็จประทับวัดบางขุนเทียนกลางที่ศาลาท่าน้ำหลังที่ชาวบ้านเรียกว่า *ศาลายาว* ซึ่งปัจจุบันได้อนุรักษ์ไว้คงสภาพเดิม รัชกาลที่ 5 เสด็จออกช่วงเช้าเข้าถึงบางขุนเทียนตอนกลางวันเข้ามาทางแม่น้ำเจ้าพระยา-ดาวคะนอง ขากลับ กลับคลองสนามชัย-คลองด่าน ในตอนเย็น

หลวงพ่อฉัตรทอง พระประธานในอุโบสถ
อาคารเสนาสนะ พระอุโบสถมีทรวดทรงแบบอยุธยา ได้ปฏิสังขรณ์ในสมัยรัชกาลที่ 3 เดิมมีภาพปูนปั้นเป็นภูเขาและสัตว์ แต่ได้ซ่อมแซมปรับเปลี่ยนไปเรื่อย ๆ โบสถ์ปัจจุบันมีหน้าบันและการประดับลายที่กรอบประตูหน้าต่างด้วยเครื่องกระเบื้องที่สวยงาม แสดงถึงรูปแบบศิลปกรรมตามแบบพระราชนิยมในรัชกาลที่ 3 ภายในประดิษฐาน *หลวงพ่อฉัตรทอง* ซึ่งเป็นพระประธาน ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2480

รายนามเจ้าอาวาส
---------------

* พระอธิการวัน พ.ศ. 2407 ถึง พ.ศ. 2464
* พระอธิการเฟี้ยม พ.ศ. 2464 ถึง พ.ศ. 2467
* พระสังฆรักษ์เผื่อน พ.ศ. 2467 ถึง พ.ศ. 2478
* พระเปลื้อง ปภาอุตโม (รักษาการ) พ.ศ. 2478 ถึง พ.ศ. 2480
* พระครูอุดมศีลคุณ พ.ศ. 2480 ถึง พ.ศ. 2493
* พระครูอมรสมาจารย์ พ.ศ. 2493 ถึง พ.ศ. 2543
* พระปลัดสมพร สนฺติกโร พ.ศ. 2543 ถึง พ.ศ. 2545
* พระครูสิริปัญญารัตน์ (รักษาการ) พ.ศ. 2545 ถึง พ.ศ. 2546
* พระปลัดดำรงค์ ธมฺมธโร พ.ศ. 2547 ถึงปัจจุบัน

อ้างอิง
-------

1. ↑  "วัดบางขุนเทียนกลาง". *พระสังฆาธิการ*.
2. ↑  "กรณี ศึกษาเส้นทางคลองด่านบางขุนเทียน" (PDF).
3. ↑  หนุ่มลูกทุ่ง (2 มกราคม 2556). "ไหว้พระงาม ชมจิตรกรรมอลังการรับปีใหม่ ในวัดย่านจอมทอง-บางขุนเทียน". *ผู้จัดการออนไลน์*.

วิกิมีเดียคอมมอนส์มีสื่อที่เกี่ยวข้องกับ **วัดบางขุนเทียนกลาง**
**วัดเชียงยืน** ตั้งอยู่ในเขตตำบลศรีภูมิ อำเภอเมืองเชียงใหม่ จังหวัดเชียงใหม่ เป็นโบราณสถานที่ได้รับการขึ้นทะเบียน เมื่อวันที่ 21 สิงหาคม พ.ศ. 2522 และมีความสำคัญทางประวัติศาสตร์การสร้างเมืองคือเป็น "เดชเมือง"

ตำนานชื่อวัด
------------

* ตำนานพื้นเมืองเชียงใหม่ นามว่า วัดเชียงยืน
* ตำนานพงศาวดารโยนก นามว่า วัดฑีฆชีวะวัสสาราม
* ตำนานชินกาลมาลีปกรณ์ นามว่า วัดฑีฆายวิสาราม หรือฑีฆาชีวิตสาราม

ประวัติ
-------

ในปีพ.ศ. 1836 – 2101 สมัยราชวงศ์มังราย วัดเชียงยืนเป็นพระอารามหลวงนามมงคลมีฐานะเป็นเดชเมืองเชียงใหม่ เพราะสร้างขึ้นในลักษณะการวางผังเมืองให้สอดคล้องกับชัยภูมิและความเชื่อทางโหราศาสตร์ ซึ่งมีวัดเชียงยืนเป็นวัดมงคลนาม ประดิษฐานมงคลศักดิ์สิทธิ์คือพระสัพพัญญูเจ้าเดชเมือง หมายถึง บารมีอำนาจยิ่งใหญ่ ซึ่งเจ้าพระยามหากษัตริย์ล้านนาในอดีตจะมาทำการสักการบูชาก่อนเข้าเมืองหรือ เมื่อมีพิธีราชาภิเษก หรือทั้งก่อน – หลังออกศึกสงคราม เพื่อให้เกิดสิริมงคล 

วัดนี้สร้างขึ้นในสมัยใดนั้นไม่มีปรากฏหลักฐานชัด แต่ที่มีการสันนิษฐานกันจากหลักฐานที่ปรากฏไว้ว่า ในสมัยพญามังรายมหาราช พระองค์ได้สร้างวัดคู่เมืองเชียงใหม่เป็นแห่งแรก คือ วัดเชียงมั่น หมายถึง "มั่นคง" ต่อมาสร้างวัดเชียงยืน หมายถึง "ยั่งยืน" ด้วยจะมีพระราชประสงค์ที่ว่าวัดเชียงมั่นตั้งอยู่เขตพระนครด้านใน เมื่อประตูเมืองปิดอาณาประชาราษฎร์ของพระองค์ที่อยู่นอกกำแพงเมืองจะได้ อาศัยวัดเชียงยืน เพื่อประกอบพิธีกรรมทางศาสนา

พระบรมธาตุเชียงยืน

พระบรมธาตุเชียงยืน
------------------

วัดเชียงยืนเป็นที่ประดิษฐานพระธาตุเจดีย์ ลักษณะรูปทรงแปดเหลี่ยม ในพระธาตุเจดีย์ประดิษฐานพระบรมสารีริกธาตุ จากหลักฐานจารึกในประวัติศาสตร์โบราณคดีตำนานชินกาลบาลี ปกรณ์ กล่าวถึงรัชกาลพระเจ้าปนัดดาธิราชหรือพระเมืองแก้ว กษัตริย์ล้านนา รัชกาล ที่ 13 แห่งราชวงศ์มังรายว่า พระองค์พร้อมด้วยพระเทวีราชมารดาทรงทำการอัญเชิญพระบรมสารีริกธาตุบรรจุพระ สถูปเจดีย์ใหญ่ ณ วัดฑีฆชีววัสสาราม (ฑีฆายวิสาราม) ต่อมาทางวัดได้ทำการบูรณะอนุรักษ์องค์พระธาตุเจดีย์ เพื่อถวายเป็นพระราช กุศลมหามงคลในวโรกาสเฉลิมพระชนมพรรษาครบ 6 รอบ 72 พรรษา ของพระบาทสมเด็จพระเจ้าอยู่หัวฯ

อุโบสถ
------

วัดนี้ยังมีอุโบสถ เสาไม้ทรง 8 เหลี่ยม เป็นสถาปัตยกรรมแบบพม่าที่งดงามและสมควรที่จะอนุรํกษ์ไว้เป็นอย่างยิ่ง นับเป็นอาราม ที่อยู่คู่เมืองเชียงใหม่มายาวนาน ที่สาธุชนเคารพศรัทธาองค์พระสัพพัญญูเจ้าวัดเชียงยืนฝังรากลึกกันอย่างแน่นแฟ้น

สถานที่ตั้ง
-----------

วัดเชียงยืนตั้งอยู่ เลขที่ 160 ถ. มณีนพรัตน์ ต.ศรีภูมิ อ.เมือง จ.เชียงใหม่

อ้างอิง
-------

1. ↑  "ลานนาทอล์คของดีดอตคอม". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-11-03.
2. ↑  วัดเชียงยืน เดชพระนคร